ବଲାଙ୍ଗିର, ଅଗଷ୍ଟ ୨୩(ଲୋକାଲ ୱାୟାରଃ ପ୍ରତିବର୍ଷ ଗଣେଶ ଚତୁର୍ଥୀ ପରଦିନ ପଶ୍ଚିମ ଓଡ଼ିଶାରେ ନୂଆଁଖାଇ ପାଳିତ ହୁଏ । ଲୋକମାନଙ୍କ ମଧ୍ୟରେ ଭାଇଚାରା ସୁଦୃଢ଼ କରିବା ଏହି କୃଷିଭିତ୍ତିକ ଗଣପର୍ବ ପାଳନର ଉଦ୍ଦେଶ୍ଯ ।
ହିନ୍ଦୁ କ୍ୟାଲେଣ୍ଡର ଅନୁଯାୟୀ ଭାଦ୍ରବ ମାସରେ ଋଷି ପଞ୍ଚମୀ (ଗଣେଶ ଚତୁର୍ଥୀ ପରଦିନ)ରେ ଅମଳ ହୋଇଥିବା ଚାଉଳ ଦେବଦେବୀଙ୍କୁ ଅର୍ପଣ କରିବା ପରେ ଲୋକେ ଖାଇଥାନ୍ତି ।
ଅକ୍ଷୟ ତୃତୀୟାରେ ଅନୁକୂଳ ହୋଇଥିବା ସରିଆଁ ପ୍ରଜାତି ଧାନ ଅମଳ କରାଯାଇ ନବାନ୍ନ ଲାଗିହୁଏ ।
ପଶ୍ଚିମ ଓଡ଼ିଶାର ଚାଷୀମାନେ ଶହ ଶହ ବର୍ଷ ଧରି ଅମଳ ହୋଇଥିବା ଧାନକୁ ପ୍ରଥମେ ସ୍ଥାନୀୟ ଦେବଦେବୀଙ୍କୁ ଅର୍ପଣ କରିଥାନ୍ତି । ଏପରି କଲେ ଧରିତ୍ରୀ ମାତାଙ୍କ ଆଶୀର୍ବାଦ ମିଳେ ଓ ବର୍ଷ ସାରା ଭଲରେ କଟେ ବୋଲି ବିଶ୍ୱାସ ରହିଛି ।
ସମ୍ବଲପୁରରେ ମା' ସମଲେଶ୍ୱରୀ, ବଲାଙ୍ଗୀରରେ ମା' ପାଟଣେଶ୍ୱରୀ ଓ ସମଲେଶ୍ୱରୀ ଓ ସୋନପୁରରେ ମା' ସୁରେଶ୍ୱରୀଙ୍କୁ ଏହି ପବିତ୍ର ଦିବସରେ ପୂଜାର୍ଚ୍ଚନା କରା ଯାଇଥାଏ ।
ଏହି ପର୍ବ ପାଇଁ ପଶ୍ଚିମ ଓଡିଶାର ଲୋକେ ୧୫ ଦିନ ଆଗରୁ ପ୍ରସ୍ତୁତି ଆରମ୍ଭ କରି ଦେଇଥାନ୍ତି ।
ନୂଆଁଖାଇ ନଅଟି ରଙ୍ଗର ପ୍ରତୀକ ବୋଲି ବିଶ୍ୱାସ କରାଯାଏ ଓ ସେଥିପାଇଁ ନୂଆଁଖାଇ ପାଳନ ହେବା ପୂର୍ବରୁ ୯ ପ୍ରକାର ରୀତିନୀତି ପାଳିତ ହୁଏ । ଏହି ୯ଟି ରଙ୍ଗ ହେଲା ବେହେରେନ (ଲଗ୍ନ ସ୍ଥିର ପାଇଁ ବୈଠକ ଘୋଷଣା), ଲଗ୍ନ ଦେଖା (ନୂଆ ଅନ୍ନ ଭକ୍ଷଣ ପାଇଁ ନିର୍ଦ୍ଦିଷ୍ଟ ତିଥି), ଡକାହକା (ନିମନ୍ତ୍ରଣ), ସଫାସୁତୁରା ଓ ଲିପାପୋଛା (ସଫେଇ), ଘିନାବିକା (କିଣାକିଣି), ନୂଆଧାନ ଖୁଜା ( ନୂଆ ଧାନ ଖୋଜିବା), ବଳି ପକା ( ନୂଆଁଖାଇ ଲଗ୍ନ ପାଇଁ ସଂକଳ୍ପ), ନୂଆଁଖାଇ (ନୂଆ ଧାନ ପ୍ରଥମେ ଦେବଦେବୀଙ୍କୁ ଅର୍ପଣ କରି ନାଚିଗାଇ ଲୋକେ ଖାଇବା), ଜୁହାର ଭେଟ (ବଡମାନଙ୍କୁ ପ୍ରଣାମ) ।
ଗ୍ରାମାଚଂଳର ଲୋକେ ସମ୍ପର୍କୀୟଙ୍କ ଘରକୁ ଚାଉଳ, ପନିପରିବା, ଡାଲି ଓ ଅନ୍ୟ ଆବଶ୍ୟକୀୟ ସାମଗ୍ରୀଗୁଡିକୁ ଭାର ପଠାଇଥାନ୍ତି । ଏହାକୁ ନୂଆଁଖାଇ ଭାର କୁହାଯାଏ ।
ନବାନ୍ନ ଖାଇବା ପରେ ପାରମ୍ପରିକ ଅଭିବାଦନ ପ୍ରକ୍ରିୟା ଜୁହାର ଭେଟଘାଟ ପାଳିତ ହୁଏ । କନିଷ୍ଠମାନେ ବରିଷ୍ଠମାନଙ୍କୁ ପ୍ରଣାମ (ଜୁହାର) କରନ୍ତି ଓ ବଡ଼ମାନେ ସେମାନଙ୍କୁ ଆଶୀର୍ବାଦ କରନ୍ତି ।
ପଶ୍ଚିମ ଓଡ଼ିଶାରେ ଭ୍ରାତୃଭାବର ନିଆରା ପରମ୍ପରାର ପ୍ରତୀକ ଜୁହାର ଭେଟଘାଟ । ଲୋକଙ୍କୁ ଏହା ଏକତା ସୂତ୍ରରେ ବାନ୍ଧି ରଖିଥାଏ । ନୂଆଁଖାଇ ଅବସରରେ ଲୋକେ ଉତ୍ସାହ ଉଦ୍ଦୀପନାର ସ୍ଥାନୀୟ ଖେଳ ଖେଳିଥାନ୍ତି ।
ଆକର୍ଷଣୀୟ ପାରମ୍ପରିକ ସଂସ୍କୃତିର ନିଦର୍ଶନ ଭାବେ ପାଳିତ ହେଉଥିବା ନୂଆଁଖାଇ ପ୍ରବାସୀ ସଙ୍କଟକୁ ପ୍ରଦର୍ଶିତ କରିଥାଏ । ତାମିଲନାଡୁ, କେରଳ, ମହାରାଷ୍ଟ୍ର, ଆନ୍ଧ୍ରପ୍ରଦେଶ ଓ ତେଲେଙ୍ଗାନାକୁ ଲୋକେ କାମଧନ୍ଦା ଅନ୍ୱେଷଣରେ ଯାଇଥାନ୍ତି ।
ଚଳିତ ବର୍ଷ କୋଭିଡ-୧୯ ମହାମାରୀ ଯୋଗୁଁ ପ୍ରବାସୀମାନେ ଘରକୁ ଫେରିଛନ୍ତି । ସରକାର ଏମଜିଏନଆରଇଜିଏ ଭଳି ଯୋଜନା ମାଧ୍ୟମରେ ଲୋକଙ୍କୁ ଜୀବିକା ଦେବାକୁ ଉଦ୍ୟମ କରୁଛନ୍ତି ।
ତଥାପି ଦଲାଲମାନେ ସକ୍ରିୟ ହୋଇ ଲୋକଙ୍କୁ ପୁଣିଥରେ ଦାଦନ ଖଟିବା ପାଇଁ ଅଗ୍ରୀମ ଅର୍ଥ ଦେଉଛନ୍ତି । ଶ୍ରମିକଙ୍କୁ ନେଇ ଯାଉଥିବା ଏକ ଗାଡ଼ିକୁ ପୁଲିସ ଜବତ କରିଛି ।
କୋଭିଡ- ୧୯ ଯୋଗୁଁ ଚଳିତ ବର୍ଷ ନୂଆଁଖାଇ ଉତ୍ସବ ପାଳନରେ ଭଟ୍ଟା ପଡିଯାଇଛି । ଲୋକେ ନିଜ ନିଜ ଘରେ ନୂଆଁଖାଇ ପାଳୁଛନ୍ତି ।
ଏକ ଘର ଭଙ୍ଗା ମାମଲାରେ ଦୁଇ ଜଣଙ୍କ ଗିରଫ ପ୍ରତିବାଦରେ ସାଲେଭଟ୍ଟା ଗାଁ ଲୋକେ ଚଳିତ ବର୍ଷ ନୂଆଁଖାଇ ପାଳନ କରୁନାହାନ୍ତି ।
ସ୍ଥାନୀୟ ଦେବଦେବୀଙ୍କୁ ନୂଆଁଖାଇ ଅବସରରେ ନୂଆ ଅମଳ ହୋଇଥିବା ଚାଉଳ ଅର୍ପଣ କରାଯାଇଥାଏ । ପୂର୍ବରୁ ଲୋକେ ପାରମ୍ପରିକ ବିହନ ବ୍ୟବହାର କରୁଥିଲେ ।
ନୂତନ ପ୍ରଜାତିର ଅଧିକ ଉତ୍ପାଦନକ୍ଷମ ଓ ହାଇବ୍ରିଡ ବିହନ ଓ ଅତ୍ୟଧିକ ରାସାୟନିକ ସାର ବ୍ୟବହାର ଯୋଗୁଁ ଅମଳ ବଢିଛି । ହେଲେ ଏଥିପାଇଁ ପ୍ରଦୂଷଣ, କୀଟ ଓ ରୋଗ ବଢ଼ିଛି । ପରିବେଶ ଉପରେ ଏହା କୁପ୍ରଭାବ ପକାଇଛି ।
ଜଳବାୟୁ ପରିବର୍ତ୍ତନ ସହିତ ଲଢ଼େଇ କରିବା ପାଇଁ ଜୈବିକ ଚାଷକୁ ଗୁରୁତ୍ୱ ଦେବା ସହ ପାରମ୍ପରିକ ବିହନ ବ୍ୟବହାର କରି ପୋଷଣଯୁକ୍ତ ଖାଦ୍ୟ ଖାଇ ସୁସ୍ଥ ରହିବା ଉଚିତ ବୋଲି ଜୈବିକ ଚାଷୀ କାଠପାଲି ଗାଁର ସୁଦାମ ସାହୁ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
